Hivatalos: Paulo Sousa lett a Bordeaux új edzője | Goal.com
Hivatalos: Paulo Sousa lett a Bordeaux új edzője
09:00 2019. 03. 09.
A francia élvonalban folytatja a Vidi egykori edzője
Az egykor a Mol Vidit is irányító Paulo Sousa lett edzője lett a Ligue 1-ben szereplő Girondins Bordaux új edzője.
A portugál szakembert az elmúlt napokban szóba hozták az AS Romával is, de a Farkasok Eusebio Di Francesco távozását követően végül Claudio Ranierit nevezték ki a szezon végéig.
Sousa legutóbb a kínai Tianjin Quanjiant irányította, korábban Angliában a Queens Park Rangerst és a Leicester City-t, Magyarországon a Mol Vidit (akkori nevén Videotont), Olaszországban a Fiorentinát, Izraelben pedig a Maccabi Tel-Aviv együttesét vezette.
- Akárcsak minden más klubomnál, úgy a Bordeaux-nál is olyan játékfilozófiát szeretnék megvalósítani, amely megfelelően képviseli a klub történelmét, és biztosítja a csapat sikeres jövőjét -nyilatkozta a 48 éves szakember a klub hivatalos honlapjának.
A Bordeaux jelenleg a 13. helyet foglalja el a francia bajnokság tabelláján, de a klub amerikai tulajdonosa szerint Sousa alkalmas lehet arra, hogy elérje az általa kitűzött ambiciózus célokat.